钦定古今图书集成/明伦汇编/交谊典/第057卷 > 《花游曲同张贞居游石湖和杨廉夫韵》
## 钦定古今图书集成/明伦汇编/交谊典/第057卷 > 《花游曲同张贞居游石湖和杨廉夫韵》

顾德辉

真娘墓下花溟濛，碧梢小鸟啼春风。兰舟摇摇落花
里，唱彻《吴歌》弄吴水。十三女子杨柳门，青丝盘髻郁
金裙。折花卖眼一回步，蛱蝶双飞上春墓。老仙醉弄
铁笛来，琼花起作回风杯。兴酣鲸吸玛瑙碗，立按鸣
筝促象板。午光小落行春西，碧桃花下题新题。西家
忽遣青鸟使，致书殷勤招再四。当筵夺得凤头笺，大
写仙人《蹋踘篇》。